Alegzandra/wili-2018-roplus huggingface dataset:
Zlatan Čolaković (13. februar 1955 – 20. decembar 2008) bio je filolog i istraživač. Diplomirao je komparativnu književnost i filozofiju (1979), magistrirao (1982) i doktorirao (1984) na Filozofskom fakultetu Sveučilišta u Zagrebu. Od 1984-1988, kao Fulbrightov stipendist, sarađuje s Albertom Lordom na Harvardu i radi u Slavističkom odjelu biblioteke "Widener" harvardskog koledža. Predavao na Harvardu i univerzitetu Waterloo. U zbirci "The Milman Parry Collection" transkribirao je i uredio tekstove snimaka oko 90,000 stihova bošnjačkih epskih pjesnika. Tokom 1989. sakupljao je sa Marinom Rojc-Čolaković bošnjačku epiku i prvi zabilježio cjelovite bošnjačke epske pjesme na filmu. Nakon hrvatske agresije na Bosnu uzeo je kanadsko državljanstvo. U Kanadi je godinama radio kao sudski tumač, pomažući stotinama izbjeglica iz bivše Jugoslavije da ostvare svoja prava na sudovima.

Producent Michael Todd je imao reputaciju škrtice. Navodno, S.J. Perelman je zahtijevao platu u gotovini prije nego što mu je predao scenario.

1912: Edward Lasker – Thomas – Žrtvom dame Lasker ogoljava crnog kralja i serijom šahova tjera ga skroz na drugu stranu table prije otkrivenog mata kraljem.

Izlagao je svoje radove širom Evrope. Vanredni je profesor na Odsjeku za grafiku Akademije likovnih umjetnosti u Novom Sadu i redovni profesor na Akademiji likovnih umjetnosti u Sarajevu.

Između 1903. i 1908. godine Ford je proizveo modele A, B, C, F, K, N, R i S, od kojih je većina prodata u stotinama ili hiljadama primjeraka godišnje. U 1908. godini, Ford je predstavio masovno proizveden Model T, koji će se prodavati u milionima. Godine 1927, Ford je zamijenio T model sa Modelom A, prvi auto sa sigurnosnim staklom na vjetrobranu. Ford je predstavio prvi jeftini automobil sa V8-motorom 1932. godine.

Citat (lat. citare = pozvati, sazvati, imenovati, napominjati) je tuđica koja označava komad teksta ili izreke koji su doslovno preneseni iz drugog spisa ili govora (navod).

Okeanska sunčanica je najveća košljoribe u svijetu, dok je najduži kralj haringa, tip veslaste ribe. Uzorci okeanske sunčanice su uočeni od 3,3 m dužine i težine do 2303 kg. Ostale vrlo velike košljoribe uključuju atlantskog plavog merlina, kod koga su neki snimljeni primjerci bili veći od 820 kg, a crni merlin, neke vrste jesetri, kao i džinovska škarpina i pacifička golijat škrpina mogu premašiti 300 kg. Nasuprot tome, patuljasti gobiji mjere oko 15 mm. Arapaima gigas je najkrupnija slatkovodna košljoriba. Najveća košljoriba ikada bila je Leedsichthys, čiji su patuljci beluga jesetre, okeske škarpine i sve druge gigantske košljoribe koje danas žive.

Popis stanovništva u Hrvatskoj 2011. godine proveden je od 1. do 28. aprila 2011, prema stanju na dan 31. marta. Popis je proveden na temelju Zakona o Popisu stanovništva, kućanstava i stanova u Republici Hrvatskoj 2011. godine (Narodne novine, broj 92/10). Grad Ilok je po Popisu stanovništva 2011. godine na površini od 135 km2 imao 6.767 stanovnika, što predstavlja 3,77% od ukupnog broja stanovnika Vukovarsko-srijemska županije, odnosno 0,16% od ukupnog broja stanovnika Hrvatske. Gustoća naseljenosti u Iloku je 50 stanovnika/km2.
NGC 3568 (također poznat kao ESO 377-20, IRAS 11084-3710, MCG -6-25-9 i PGC 33952) je prečkasta spiralna galaksija koja je udaljena oko 112 miliona sg od Zemlje i nalazi se u sazviježđu Kentaur. Najveći prečnik je 2,50 (82 hiljade sg) a najmanji 0,9 uglovnih minuta (29 hiljada sg). Prvo otkriće je napravio John Frederick William Herschel 21. aprila 1835. godine.

Jedinice 7. SS divizije počinile su mnogobrojne ratne zločine tokom svojih pohoda. Zarobljeni partizani su po pravilu streljani, uključujući i ranjenike. Ova divizija je također počinila i veliki broj zločina nad civilima. Njene jedinice su po pravilu u zoni borbe vršili odmazde nad civilima. Te rutinske odmazde nad civilima odnosile su od nekoliko desetina, pa do više od hiljadu žrtava. Tokom trodnevnog masakra u Sinjskoj krajini marta 1944, gde je učestvovao i bataljon 7. SS divizije, ubijeno je oko 1.500 civila. Više stotina civila stradalo je i u masakrima 7. SS divizije u Krivoj Reci oktobra 1942, u Pivi juna 1943., u Aržanu septembra 1943, i u selu Velika jula 1944. Čak je i general Josef Kübler, komandant 118. lovačke divizije, tokom istrage izjavio kako su SS trupe bile poznate po preoštrim postupcima prema narodu.

Nijedno područje Vivaldijeve kreativnosti nije tako teško proučavati poput njegove duhovne muzike za glas. To je zato što se glavni dijelovi muzičkih djela, priroda teksta koji se koristi, veličina postavljenog djela i drugi elementi u muzičkom djelu pojavljuju u raznovrsnim oblicima.

Talamus se sastoji od sistema lamela (sastavljen od mijelinskih vlakana) koje odvajaju različite talamusne pod-dijelove. Druga područja su definirani različitim skupineama neuronaa, kao što je periventrikulska jezgra, koja su intralamelni elementi (nucleus limitans) i drugi. Ove potonje, strukturno se razlikuju od glavnih dijelova talamusa, i grupirani su u alotalamus, za razliku od izotalamusa. Ova razlika pojednostavljuje ukupni opis talamusa.

Kršćanstvo se u Engleskoj počelo širiti relativno brzo nakon što su novi narodi uspostavili svoja kraljevstva. Prvi pokušaj je bio kada je papa Grgur I godine 597. uputio misiju u Canterbury, glavni grad Kenta, međutim pravi iskorak učinila je irska crkva koja je kroz određeno vrijeme misionarskim radom kršćanstvo proširila, preko Škotske na Englesku. Godine 664. na crkvenom saboru u Whitbyju pripremljen je teren za organizaciju Engleske crkve, te je papa imenovao Teodora iz Tarsusa prvim nadbiskupom Canterburyja.

Manastir Lomnica , Srpske pravoslavne crkve, Eparhija zvorničko-tuzlanska, je na području općine Šekovići, Bosna i Hercegovina. U dijelu literature nosi naziv – Lovnica. Proglašena je za nacionalni spomenik Bosne i Hercegovine

Napomena: Naselja Donja Mlinoga i Gornja Mlinoga iskazana su odvojeno u 1890. i 1900. te od 1948. nadalje. Od 1857. do 1880. i od 1910. do 1931. iskazivano je naselje Mlinoga. Za to bivše naselje podaci su sadržani u naselju Gornja Mlinoga.
Tokom ovih nemirnih vremena područje Engleske moralo je pretprjeti još jedan val "barbarskih" napada i to od strane Vikinga (Danaca, Norvežana i Šveđana). Prvi danski brodovi primijećeni su u engleskim vodama godine 789, dok su Norvežani 794. brutalno opljačkali samostan Lindisfarne, važno vjersko središte Northumbrije. Od sredine 9. vijeka Danci su pojačali pritisak na području južne i istočne Engleske, te su sve više dolazili kako bi osvojili i ostali, a manje pljačkali. Pritisak Danaca je bio nezaustavljiv sve do godine 878. kada ih je porazio kralj Alfred Veliki u bici kod Edingtona. Pod Alfredom Velikim kraljevstvo Wessex je dosta osnažio te postupno prerasta u Englesku, te se može reći da je Alfred Veliki prvi engleski kralj.

Treći album OneRepublika pod nazivom Native (2013), postao je prvi album grupe da dostigne mjesto među prvih deset albuma na ljestvici Billboard 200. Singl albuma "If I Lose Myself" se plasirao među prvih deset pjesama na raznim ljestvicama u nekolicini zemalja, dok je treći singl albuma "Counting Stars" postao najpopularniji singl benda u novije vrijeme, te je bio među prvih pet mjesta na ljestvicama u Australiji, Kanadi, Njemačkoj, Irskoj, Novom Zelandu, SAD-u i UK-u. Ovo im je najveći uspjeh u Ujedinjenom Kraljevstvu. Također se našao na drugom mjestu ljestvice Billboard Hot 100, poput pjesme "Apologize" iz 2007. godine.

Nakon obuke za plesačicu na umjetničkoj školi u Etobikoku nastupala je u varijetetu. Radila je kao sinhronizovani govornik u tv-seriji "Vid Kids".

Holandski kontigent u Bosni i Hercegovini je koristio Leopard 2A4 i 2A5 tenkove u bazama Bugojno, Novi Travnik, Šišava, Kneževo, Maslovare i Šuica.

Već 30 godina poznato je da odgovarajuća fuzija gena ima važnu ulogu u tumorgenezi – mogu doprinijeti formiranju tumora jer fuzija gena može proizvesti mnogo aktivniji abnormalni proteina od ne-fuziranih gena. Često, fuzije gena su onkogeni koji uzrokuju rak; to uključuje i BCR-ABL. U slučaju TMPRSS2-ERG, narušavanju se androgeni receptori (AR) signalizacija, a inhibiciju AR ispioljava onkogeni faktor transkripcije ETS, proizvod fuzije koja regulira rak prostate. Većina fuzija gena su pronađene za krvne malignosti , sarkom e i rak prostate.

Klima Dalmacije je pretežno sredozemna: ljeti izrazito toplo (zege i suše), zimi blago, sa obilatim padavinama tokom jesenskih i zimskih mjeseci.

Leopard 2A4 je verzija s najviše izmjena uključujući automatizovanu paljbu, mogućnost upotrebe novih vrsta streljiva, jači oklop. 2A4 se porizvodio u osam serija od 1985. do 1992. godine i prestavlja najrasprotranjeniju verziju tenka. Ukupno je proizvedeno 2125 komada uključujući 445 komada koje je pod licencom proizvela Holandija. Švicarska je proizvela pod licencom 380 komada poznatih kao Panzer 87 ili Pz87.
Timus i koštana srž predstavljaju primarne limfni organi koji proizvode i prave početnu klonsku selekciju limfocitnog tkiva. Koštana srž je odgovorns i za stvaranje T ćelija i proizvodnju i sazrijevanje B ćelija. Iz koštane srži, B ćelije odmah ulaze u krvotok i putuju u srednje limfne organe u potrazi za patogenima. T ćelije, s druge strane, putuju iz koštane srži u timus, gdje se dalje razvijaju. Zrele T ćelije se pridružuju B ćelijama u potrazi za patogenima. Preostalih 95% T ćelija počinju proces apoptoze (programirana ćelijska smrt).

Neki izvori navode Avu Gardner kao jednu od cameo uloga u ovom filmu. Nejasno je da li je ona imala ulogu u filmu koja je bila izbrisana, ili je ovo jednostavno greška.

Vladavina Nkrumaha trajala je do 1966. kada je svrgnut u vojnom udaru. Njegova politika pan-afričkog socijalizma imala je pogubne posljedice na ekonomiju; zemlja je nagomilala veliki vanjski dug, a nestašice hrane postale su redovita pojava. Od 1966. do 1981. trajalo je razdoblje političke nestabilnosti s čestim vojnim udarima i smjenama vlada. Tada vlast preuzima poručnik ratnog vazduhoplovstva Jerry Rawlings koji je uspio poboljšati stanje u zemlji i dva puta, 1992. i 1996. pobijediti na relativno slobodnim predsjedničkim izborima. Rawlingsa je nakon izbora 2000. zamijenio John Kufuor. Nemiri u Obali Slonovače na početku 2000-ih pogodovali su Gani zbog rasta cijene kakaoa, najvažnijeg ganskog izvoznog proizvoda, iako ni Gana nije bila pošteđena plemenskih sukoba na sjeveru zemlje.

E 1, kao i svi ostali E-putevi, nije označen u Republici Irskoj sve do 2007. godine. Dionica, kojom se zaobilazi Gorey, otvorena je 2007. godine, je prva dionica u Irskoj koja je nosila oznaku "E 01", iako se broj rute pojavljivao samo na znakovima za potvrdu rute - te ni na jednoj drugoj oznaci smijera - na zaobilaznici, te je najčešće malog oblika. Broj je dodat većini znakova za potvrdu rute ma autoputu M1 u julu 2008. godine, te se postepeno dodaju i na putu N11.

Violinski koncerti Vivaldija koji su baš u to vrijeme objavljeni bili su taj model koji je Bach trebao. Izučavao je razvoj muzičkih ideja i njihove odnose, raznovrsne modulacije i mnoge druge stvari. Ovo usvajanje muzičkih ideja naučilo ga je da razmišlja muzički i da nakon završetka muzičkog djela nije više morao da dobija ideje od svojih prstiju nego ih je oblikovao u svojoj mašti. Tako je Vivaldi donio Bachu novi sadržaj muzičkih oblika koji su nadahnuli seriju prevoda violinskih koncerata i kao rezultat su donijeli originalna muzička djela po nacrtu italijanskog koncerta."

Uglavnom, Roselia je Pokémon kojeg se rijetko upotrebljava u borbama. Ima veoma dobre Special Attack i Special Defense statuse, ali jako nizak Defense i HP, što ga čini groznim Travnatim Pokémonom, koji su poznati po njihovom neizmjernom HP-u i snažnim napadima. Roselia ima široku paletu napada koje uči kroz sticanje iskustva, te uči novi napad nakon svake četvrtog nivoa.
Unutrašnje konfiniranje - Treći način konfiniranja je primjena brzog pulsa energije na veliki dio površine loptice od nuklearnog goriva, uzrokujući istovremenu imploziju i razvijanje toplote do vrlo visokog pritiska i temperature. Ukoliko je gorivo dovoljne gustoće i dovoljno ugrijano, udio fuzione reakcije će biti dovoljno visok da sagori značajan dio goriva prije nego što se potroši. Da bi se postigli ovi ekstremni uslovi, početno hladno gorivo mora biti eksplozivno komprimirano. Unutrašnje konfiniranje se koristi kod hidrogenske bombe, gdje kao pobuđivač služe x-zrake stvorene pomoću fisione bombe. Unutrašnje konfiniranje je pokušano u "kontroliranoj" nuklearnoj fuziji, gdje se kao pobuđivač koristi laserski, ionski ili elektronski zrak.

Takmičenje u spustu se sastoji od jedne vožnje koja traje otprilike dvije minute, u zavisnosti od staze, konfiguracije terena, vremenskim prilikama i vještini skijaša. Prema važećim standardima staza je u spustu označena vratima, tj. štapovima označenim zastavicama u dvije boje, naizmjenično plava i crvena. Jedna vrata formirana od 4 štapa, po dva lijevo odnosno desno između kojih je razapeta zastavica.

Nakon ulaska u naselje, hrvatske jedinice, među kojima je bila i Kažnjenička bojna Mladena Naletilića zvanog Tuta, osuđenog za ratne zločine pred Haškim tribunalom, ulazile su redom u kuće mještana i ubijali zatekle Bošnjake. Neposredno nakon ulaska u naselje hrvatski vojnici ušli su u kuću Uzeira Beglerovića, koga su odmah likvidirali, nakon čega su ubili njegovu suprugu Ćeru i tri kćeri, 12-ogodišnju Šaćiru, 20-ogodišnju Edinu i 25-ogodišnju Fadilu, koja je bila u drugom stanju. Nakon toga su nastavili s ubijanjem ostalih mještana, među kojima su bile porodice Žuškić, Ćišić, Dedić, Dumpor i druge. Među ubijenim civilima bilo je i nekoliko djece. Nakon ubistava kuće su zapaljene, a veća grupa Bošnjaka odvedena je u logor Heliodrom.

Njen nastanak se veže za vremena rimskog vojnog prodora na prostore Balkana oko 14 ili 15 godine nove ere. Ranije se smatralo da je Emona pripadala rimskoj provinciji Pannonia, no današnja istraživanja pokazuju da je ona zapravo bila najistočniji grad Rimske države. Oko 452 Emona je skoro potpuno uništena nakon prodora Huna predvođenih Atilom.

Intenzivno naseljavanje prostora Sjeverne Amerike počelo je u 17. vijeku osnivanjem kolonija evropskih država. Vodeću ulogu u tome u početku su imali Španci, a zatim Francuzi i Holanđani. Međutim, postepeno, posebno na istočnim obalama Sjeverne amerike primat u tom pogledu preuzima Engleska. Usljed vjerskih sukoba i progona, ali i zbog mogućnosti stvaranja vlastitih posjeda na slobodnom američkom tlu iz zapadne Evrope se u Sjevernu Ameriku doseljava veliki broj ljudi. Tako su Englezi do sredine 18. vijeka na tlu Sjeverne Amerike osnovali 13 kolonija u kojima je živjelo oko 2,5 miliona stanovnika.

Dana 22. novembra 1975. godine njen suprug je restaurirao monarhiju u Španiji i preuzeo tron kao Juan Carlos I, nakon čega je Sofija postala kraljica Španije. Kralj i kraljica imaju troje djece i osmero unučadi, od kojih je jedna unuka, infanta Sofía, nazvana po njoj.
postojanje dva reaktanta - Pri bilo kojoj gustoći koja je manja od gustoće zvijezda, sudari tri tijela su vrlo malo vjerojatni. Treba naznačiti da u unutrašnjem konfiniranju, i gustoća zvijezde i temperatura su dostignute da bi kompenzirali nedostatke trećeg parametra u Lawson kriteriju, ICF-ovo vrlo kratko vrijeme konfiniranja.

Ovaj nadgrobni spomenik obilježava grob sarajevskog rabina Moše Danona, člana jevrejske zajednice sa početka XIX stoljeća. Imenovan je za hamambašija 1815. godine, a petnaest godina kasnije, u vrijeme teških prilika za jevrejsku zajednicu na teritoriju Bosne i Hercegovine, pošao je pješke na put u Palestinu, želeći umrijeti i biti pokopan u Svetoj Zemlji. Na tom putu je i umro, i to u blizini Stoca, na mjestu gdje je i sahranjen. Spomenik su mu podigli sunarodnici deset godina nakon njegove smrti.

Kao urednik književne zaostavštine Envera Čolakovića objelodanio je niz njegovih djela (Izabrane pjesme, roman: Mali svijet, Lokljani, Iz Bosne o Bosni), te pripremio za štampu Čolakovićeve knjige Jedinac, Biblijske priče XX. stoljeća, Knjiga majci.

Bilo koja od gore navedenih reakcija može biti osnova proizvodnje fuzione energije. U dodatku temperaturi i presjeku o kome se već govorilo, mora se razmotriti totalna energija fuzionih proizvoda. "E"fuz, energija fuzionih proizvoda sa elektrostatičkim nabojem "E"en i atomski broj "Z" reaktanata koji nisu vodikovi izotopi. Specifikacija D-D reakcija povlači za sobom određene teškoće. Da bi se započela, jedna mora prijeći preko ogranaka (2) i (3). Teže je odlučiti kako tretirati T i 3He produkte. T gori tako dobro u deuterijskoj plazmi da ga je skoro nemoguće izdvojiti iz plazme. D-3He reakcija je prilagođena mnogo višim temperaturama, tako da izgaranje pri optimalnoj D-D temperaturi može biti slabo, izgleda razumno pretpostaviti da će T, ali ne i 3He izgoriti i dodati svoju energiju ukupnoj reakciji. Prema tome DD fuziona energija će se brojati kao Efuz = (4.03+17.6+3.27)/2 = 12.5 MeV, a energija naelektrisanih čestica kao Een = (4.03+3.5+0.82)/2 = 4.2 MeV.

Sinan-beg (kasnije Sinan-paša) Boljanić bio je sandžak-beg Bosanskog i Hercegovačkog sandžaka, ali i najveći dobrotvor Čajniča. Podigao je džamiju oko koje se kasnije formirala mahala prozvana po njemu, mekteb, tekiju sa musafirhanom, karavan-saraj, 22 dućana, dvije radionice za štavljenje kože i dva mlina na Janji u Čajniču. Podigao je mekteb u naselju Njegošević, mostove na Janji u naselju Međurječje u nahiji Pribud u kadiluku Čajniče, mesdžid u kasabi Sopotu u Nevesinjskom kadiluku, mekteb, hamam i karavan-saraj u kasabi Cernik u kadiluku Velika u sandžaku Začasna i karavan-saraj i most u Priboju na Limu.

Napomena: Nastala iz stare općine Labin. U 1857., 1869., 1921. i 1931. sadrži dio podataka grada Labina i općine Raša, a u 1880. dio podataka grada Labina. U 1857., 1869., 1921. i 1931. dio podataka sadržan je u općinama Kršan i Raša.
Denisovski čovjek ili denisovski hominin ili denisovac i čovjek iz pećine Denisova, izumrla je vrsta roda Homo ili paleolitaka podvrsta u vrsti Homo sapiens. U martu 2010., objavljeno je otkriće fragmenta kosti prsta mlade ženke čiji je fosil star 41. 000 godina, u pećini Denisova na Altaju u Sibiru, koja je također bila nastanjena i neandertalcima i modernim ljudima. Do danas je objavljeno otkriće dva zuba i nožnog palca različitih jedinki iste populacije.

IC 1506 (također poznat kao MCG 1-60-29 i PGC 72291) je spiralna galaksija koja je udaljena oko 440 miliona sg od Zemlje i nalazi se u sazviježđu Ribe. Najveći prečnik je 0,70 (90 hiljada sg) a najmanji 0,4 uglovnih minuta (51 hiljada sg). Prvo otkriće je napravio Stephane Javelle 4. augusta 1892. godine.

Nikopoljska bitka odigrala se 23. septembra 1396. kod mjesta Nikopolj na rijeci Dunav u Bugarskoj između križara kršćanske koalicije pod vodstvom ugarskog kralja Žigmunda Luksemburškog i Ivana, sina Filipa Hrabrog iz Burgundije te Osmanlija i Moravske Srbije predvođenih sultanom Bajazidom I i Stefanom Lazarevićem. Kršćansku koaliciju, koja je imala namjeru da oslobodi Carigrad osmanskog pritiska sačinjavala je hrvatska, ugarska, francuska, njemačka, engleska i poljska vojska.

U periodu do 9. vijeka brojna mala kraljevstva, nakon brojnih manjih ili većih ratova spojila su se u tri velika kraljevstva pod nazivima: Northumbrija, Mercija i Wessex.

Par godina prije njegove smrti umro mu je najstariji sin, Franjo III, vojvoda Bretanje, tako da ga je na kraju neočekivano naslijedio preživjeli sin Henrik II.

Nalazi se u sjevernoj Dalmaciji, u njenom kraško-planinskom zaleđu, u blizini granice sa Bosnom i Hercegovinom. U Kninu se, ispod slapa Krčić, nalazi izvor rijeke Krke.

Premijer liga je najjača rukometna liga za muškarce u Bosni i Hercegovini koju organizuje Rukometni savez BiH. Sastoji se od 15 klubova. U Premijer ligu ulaze tri kluba iz Prvih liga, dva prvoplasirana iz Prve lige Federacije Jug i Sjever, te jedan iz Prve lige Republike Srpske.

U septembru 1977. Nijemci su odlučili da će krenuti s planom proizvodnje 1.800 Leoparda 2 od toga Krauss-Maffei je proizvodio 55 % tenkova, koji će biti dostavljeni u 5 serija. MaK je postao pomoćni konstruktor i proizvodnja se trebala podijelit na te dvije tvrtke po ugovoru tako da Krauss-Maffei radi 55%, a Mak 45%. Wegmann, kao oprematelj kupole je preuzeo cjelokupno opremanje i ugradnju EMES 15 sustava za uspravljanje paljbom. EMES 15 je bio proizveden od strane Hugesa zajedno s Krupp Atlas Elektronik, a 120 mm glatkocijevni top je radio Rheinmetall zajedno s kupolom.

Lakska ekonomija počiva na zemljodjelstvu i uzgoju stoke. Umješni su u izradi suknenih predmeta, ćilima i metalnog posuđa. Odjeća je, kao i kod ostalih Kavkazaca, uz obavezni bešmet. Obitelj im je patrilinearna.
Tradiciijski, košljoribe se smatraju razredom, prepoznata po plivaćem mjehuru, samo tri para škržnih lukova, skrivenih iza koštanog škržnog poklopca (operkul) i pretežno koštani skelet. U okviru ove klasifikacijskog sistema, Osteichthyes su parafiletska grupa u odnosu na kopnene kičmenjake kao zajedničkog pretka svih Osteichthyes i tetrapoda. Najveća potklasa je Actinopterygii (zrakoperke)koja je monofiletska, ali uz uključivanje manje potklasa Sarcopterygii' i Osteichthyes koje su parafiletske. To je dovelo do alternative rivalske klasifikacije, podijelivši Osteichthyes u dvije pune klase. Paradoksalno, Sarcopterygii se prema ovom planu smatraju monofiletskim, jer uključuju četiri klase tetrapoda. Većina košljoriba pripada zrakoperkama (Actinopterygii); postoji samo osam današnjih vrsta resoperki (Sarcopterygii), uključujući i dvodihalice i celakante.

Maldini je ligaški debi imao u sezoni 1984/85, u utakmici sa Udineseom (1-1) 20. januara 1985, kad je u igru ušao umjesto povrijeđenog Sergia Battistinija. Maldini je tada imao svega 16 godina. To mu je bio jedini ligaški nastup te sezone, ali je već naredne uspio izboriti mjesto u startnoj postavi. Svoj prvi trofej u karijeri osvojio je u sezoni 1987/88, a to mu je ujedno bila i prva titula prvaka Italije, od ukupno 7 koliko ih je osvojio s Milanom. Posljednja linija odbrane, koju je činio s Baresijem, Costacurtom i Tassottijem, smatrana je jednom od najboljih u historiji nogometa. Kasnije je Maldini činio tandem s Nestom u odbrani Milana, kao i italijanske reprezentacije.

Film počinje sa ondašnjim standardnim okvirom kvadratnog formata prije nego što je proširen na mnogo širi Todd AO format. To je učinjeno samo da bi se pokazala veličina ekrana.

Ana je rođena oko 1176. Njeni roditelji su bili car Aleksije III Anđeo i carica Eufrozina Duka Kamatera. Anina sestra je bila Eudokija Anđeo.

Kod fuzije koju je proizveo čovjek, glavno gorivo nije ograničeno na korištenje protona i visokih temperatura, tako da se biraju reakcije sa velikim presjekom. To podrazumijeva niži Lawson kriterij, i zbog toga manji početni napor. Druga briga je proizvodnja neutrona, koji aktiviraju strukturu reaktora radiološki, ali imaju prednost zbog toga što omogućavaju volumetrijsku ekstrakciju fuzione energije i umnožavanje tricija. Reakcije pri kojima se ne oslobađaju neutroni zovu se aneutronske reakcije. Da bi bile korisne kao izvor energije, fuzione reakcije moraju zadovoljiti nekoliko kriterija. To su:

Pz87EW – Švicarska modernizovana verzija s oklopom po uzoru na 2A6M verziju. Kupola tenka je zaštićena oklopom od legure titana. daljnja unaprijeđenja su se odnosila na izdržljivost i borbenu sposobnost tenka, kao što je retrovizorska kamera vozača, samostalna stanica za punioca topa, poboljšan sistem komande i kontrole. Sistem upravljanja vatrom je također unaprijeđen s Carl Zeiss Optronics GmbH PERI-R17A2 SUP-om. Teški mitraljez M2 Browning se mogao kontrolirati daljinski iz unutrašnjosti kupole.
Limfni sudovi, koji se nazivaju limfotok, služe za prvođenje limfe između različitih dijelova tijela. Oni uključuju cjevaste sudove limfnih kapilara, a veći sudovi za prikupljanje au pravi limfni kanal i toraksni kanali (s lijeve strane limfnog kanala). Limfni kapilari su uglavnom odgovorni za apsorpciju intersticijske tekućine iz tkiva, dok limfnih sudovi pokreću apsorpciju tečnost naprijed u veće sabirne kanale, gdje se na kraju vraća u krvotok, preko jednog od poključnjačne vene. Ovi sudovi se također zovu limfni kanali ili jednostavno limfotok ili limfatika.

Holandija je bila prvi kupac Leopard 2 tenka. Prvobitno je korišteno 445 tenkova, 1993. 330 ih je modernizovano na 2A5 standard., kasnije 188 ih modernizovano na 2A6 standard. Nakon završetka Hladnog rata, te smanjenja tenzija, mnogi tenkovi su prodani drugim zemljama. Planirana je prodaja Leopard 2A6 tenkova indonezijskoj vojsci, ali protivljenjem parlamenta prodaja je obustavljena. Kasnije je razmatrana prodaja tenkova Peruu, što nije ostvareno. Na kraju tenkovi su prodani Finskoj za 200 miliona €, isporuka počinje 2015. godine. Međutim početkom 2015. godine holandska vlada donijela je odluku o zadržavanju 18 tenkova zbog porasta geopolitičkih napetosti.

Talofite obilježava zajednička odlika da im je tijelo jednostavne građe, morfološki i anatomski nediferenciran ili slabo diferenciran talus (steljka), bez jasno oblikovanh tkiva i organa. To ih razlikuje od kormofita (paprati, golosjemenjača i skrivenosjemenjača), kod kojih tijelo ima korijen, stablo i listove, uključujuči raznovrsna tkiva koja obavljaju različite funkcije.

Osnovali su ga 1990 Abbath (Olve Eikemo) i Demonaz (Harald Nævdal). Godine 1997, dotadašnji gitarista i suosnivač benda Demonaz, zbog ozljede ruke prestaje sa sviranjem, no ostaje u bendu kao tekstopisac i menađer. Zbog osobnih razloga članova, bend se 2003 godine raspušta, te Abbath osniva novi heavy metal bend I. U juliju 2006 objavljeno je se grupa ponovo okuplja, te su 2009 godine objavili novi studijski album All Shall Fall. Za razliku od većine bendova proizašlih iz norveškog black metal vala, nikad nisu bili uključeni u nikakve kriminalne i druge kontroverzne aktivnosti, te u njihovim pjesmama nema nikavih političkih ili religijskih ideologija.

Više od desetak avionskih kompanija obezbjeđivale su usluge glumacima i tehničarima na ovom filmu jer su letjeli od Hollywooda do lokacija u inostranstvu. Među njima su bile velike kompanije kao što su Pan Am i TWA, kao i strane kompanije poput Middle Eastern Air i Pakistan Air. Privatni pilot Paul Mantz također je pružao usluge za producenta Michaela Todda.

Putopis je književno-naučna vrsta u kojoj putopisac nastoji objektivno opisati krajeve kojima je putovao, ali iznosi i subjektivne dojmove, komentare i misli.

Alexander Korda bezuspješno je pokušavao da ga odgovori od snimanja filma. Njegov savjet Michaelu Toddu bio je: "Prođi se toga, Mike. Ja sam pokušavao da ga uradim godinama. Totalni gubitak."
Neki kandidati za reakcije mogu odmah biti eliminisani. D-6Li reakcija nema prednost u poređenju sa p-11B zato što je otprilike teško upaljiv, ali proizvodi znatno više neutrona preko sporedne D-D reakcije. Tu je i p-7Li reakcija, ali je njen presjek previše mali osim mogućnosti za Ti > 1 MeV, ali pri tako visokim temperaturama jedna endotermička reakcija direktne proizvodnje neutrona postaje vrlo značajna. Konačno tu je i p-9Be reakcija, koja je ne samo teško upaljiva, već se 9Be može lako podijeliti na dvije alfa čestice i neutron.

Pionierpanzer 3 Kodiak je inženjersko oklopno vozilo koje se sastoji od podvozja tenka, te dodatne opreme koja je potrebna za zadaće kopanja, čišćenja minskih površina i drugih zadaća.

Za ljekovite svrhe prije svega koriste se listovi biljke u cvijetu (Melissae folium). Tradicionalno se koristi za reguliranje probave te umirenje kod nervne napetosti i preopterećenja. Čaj, te tekući ili suhi ekstrakti djeluju umirujuće, te su dobro sredstvo protiv grčeva. Mogu se koristiti kod nesanice i želučano crijevnih problema. U te se svrhe često koristi u kombinaciji sa drugim umirujuće djelujućim biljem. Može se koristiti i kao kupka kod upala kože i spolnih organa te za opuštanje.

Sultan Selimova džamija je izgrađena u vrijeme vladavine sultana Selima Prvog (1512 - 1520), a 1951. godine, odlukom tadašnjeg zavoda za zaštitu spomenika kulture Narodne Republike BiH, proglašena je spomenikom kulture i stavljena pod zaštitu države. Minirana je od srpske vojske u ljeto 1992. Materijal koji je pronađen na nekoliko lokacija, čije su otkrivanje pomogli i stanovnici srpske nacionalnosti, ponovo je ugrađen, a status bh. nacionalnog spomenika potvrđen je pred početak njene rekonstrukcije, početkom 2004.

Schweinsteiger živi sa svojom djevojkom Sarah Brandner u Münchenu. Njegovi obožavatelji dali su mu nadimak "Schweini". Njegov stariji brat Tobias profesionalni je nogometaš koji igra za ekipu SSV Jahn Regensburg.
Grupa je doprinijela naporima da se pomogne Bosni i Hercegovini kako bi povećala humanitarnu svijest i svijest javnosti u vezi s ratom, a Bono i Carter naknadno su sarađivali na dokumentarcu Miss Sarajevo, koji je prikazivao ratom razoreni grad tokom Carterovog polugodišnjeg boravka u njemu. 1995. U2 i Eno napisali su pjesmu "Miss Sarajevo" kao odgovor na "nadrealne činove prkosa koji su se odigrali tokom opsade Sarajeva". Jedan takav čin bio je izbor najljepše djevojke koji su organizirale bosanske žene koje su se planirale boriti u ratu svojim "karminima i štiklama". Tokom izbora sve učesnice izlazile su na scenu noseći transparent na engleskom jeziku "Please don't let them kill us" ("Ne dozvolite im da nas ubiju"). Pobjednica takmičenja, 17-godišnja Inela Nogić, kasnije je rekla da je ovaj izbor "bio luda stvar da se uradi tokom rata. Ali pokušali smo živjeti normalan život. To je bila neka vrsta odbrambenog mehanizma koji smo svi imali." Nekoliko godina kasnije Bono je rekao: "To je bio čisti dadaizam i zaslužilo je biti slavljen u pjesmi." O značenju pjesme rekao je: "Svuda su ljudi čuli njihov poziv u pomoć - ali pomoć nikad nije došla. Takav je bio osjećaj. Pokušao sam direktno dotaći stvari poput ove, ali naučio sam lekciju. Morate pokušavati i naglašavati iste stvari na različit, manje direktan, nadrealističniji način." "Miss Sarajevo" je snimljena s Lucianom Pavarottijem i objavljena kao prvi singl na U2-ovom sporednom projektu s Enom pod naslovom Original Soundtracks 1; snimak su objavili pod pseudonimom "Passengers".

Druga serija prototipova je dobila naziv Leopard 2 AV. Analize iz Jom Kipurskog rata pokazale su da bi se na tenkove trebao ugrađivati deblji i jači oklop, pa je donešena odluka za nadogradnju Leopard 2 tenka na MLC 60 (Military Loading Class 60 tons), što je rezultiralo redizajniranjem trupa i kupole tenka. Tijekom 1973., počeli su pregovori između SAD-a i Njemačke za standardizaciju glavnih borbenih tenkova obije države do 1980tih. Kao rezultat toga, do 1976. dogovoreno je da će se Leopard 2 prilagoditi američkim performansama i ograničenjima. Na osnovi njemačkih i američkih zahtijeva, Porsche, Krauss-Maffei i Wegmann je dizajnirao i izgradio Leopard 2 AV.

E1 ima dvije dionice u Španiji. Sjeverne dionica se proteže između A Coruñae i Tuia na portugalskoj granici. Put slijedi autoput AP-9, te prolazi kroz gradove A Coruña, Santiago de Compostela, Pontevedra i Vigo. Granica je na rijeci Rio Minho, kod grada Tui.
SFR Jugoslavija sastojala se od 6 republika: Bosne i Hercegovine, Hrvatske, Makedonije, Crne Gore, Srbije i Slovenije. 1991. godine Hrvatska i Slovenija otcijepile su se od Jugoslavije. Bosna i Hercegovina, republika u kojoj su živjeli Bošnjaci, Srbi i Hrvati, krenula je istim putem 1992. organiziravši vrlo kontroverzni referendum, koji je izazvao tenzije u etničkim zajednicama. Srbi, čiji je strateški cilj bio stvaranje nove srpske države, Republike Srpske (RS), u koju bi bili uključeni dijelovi teritorije BiH, opkolili su Sarajevo s oko 18.000 vojnika pozicioniranih po okolnim brdima, odakle su napadali grad artiljerijom, minobacačima, tenkovima, protivavionskim oružjem, mitraljezima, bacačima raketa i avionskim bombama. Od 2. maja 1992. do kraja rata 1996. Srpske snage držale su grad pod blokadom. Odbrambene snage s oko 40.000 ljudi u opkoljenom gradu bile su slabo naoružane i nemoćne da probiju blokadu. Muslimanski predstavnici vlasti bili su zarobljeni u Sarajevu od strane bosanskih Srba, koji su u tom trenutku pod kontrolom imali oko 70% teritorije BiH. Mnogi muslimani protjerani su iz svojih domova u procesu etničkog čišćenja. Žene i djeca koji su pokušavali kupiti hranu često su bili mete i žrtve srpskih snajpera.

Poseban životni prostor u okeanima je pridneno područje dubokih mora i kontinentalnih pragova, gdje živi nešto više od 6% vrsta košljoriba. To su ekosistemi pogodni za predstavnike vrsta iz redova, odnosno porodica Marcrouidae, Ophidiiformes, Zoarcidae, Anguilliformes i Scorpaeniformes.

Organi za razmnožavanje košljoriba nalaze se kod bočno iznad crijeva. Kod većine, oplodnja se odvija bez parenja. Umjesto toga, ženkina ikra i mužjakovA "mliječ" (sjeme) polažu se, gotovo istovremeno, na isto mjesto u vodu ili na dno. Pri tome se, od vrste do vrste, broj položenih jajašaca ekstremno razlikuje. Dok ženke nekih vrsta polažu milione jajašaca, dotle one vrkoje vode brigu o leglu rijetko polažu više od par stotina (kao koljuške (Gasterosteidae), koje ih polože oko stotinu). Vrste koje brinu o leglu, obavljaju to na mnogo različitih načina. Kod onih koje koje se mrijeste na otvorenom, ženka polaže jajašca na biljke (šaran, npr.) ili drugi čvrti materijal, a mužjak ih zatim oplodi. Kod vrsta koje brinu o leglu u pećinama ili nekom sličnom, djelimice zatvorenom prostoru, ženka pričvršćuje jajašca za strop. Nakon izlaska („izvale“) iz jaja, larve provode veći dio vremena na listovima ili u jamicama, dok ne potroše sav žumanjak koji je ostao u prirasloj vitelusnoj kesici, tokom izvale. Nakon toga, roditelji, na smjenu ili samo jedan od njih, najčešće mužjak, vode larve i čuvaju granice revira. Ako veći dio mladih zbog nečega i strada, može se dogoditi da roditelji pojedu preživjele larve i odmah nastave novim ciklusom podizanja legla.

NGC 2712 (također poznat kao IRAS 08561+4506, MCG 8-17-3, PGC 25248 i UGC 4708) je prečkasta spiralna galaksija koja je udaljena oko 83 miliona sg od Zemlje i nalazi se u sazviježđu Ris. Najveći prečnik je 2,80 (68 hiljada sg) a najmanji 1,5 uglovnih minuta (36 hiljada sg). Prvo otkriće je napravio John Frederick William Herschel 19. marta 1828. godine.
Halil Tikveša (rođen u Šurmancima 1935. godine ) je bosanskohercegovački likovni umjetnik i grafičar. Završio je Školu za primjenjenu umjetnost u Sarajevu 1955. Diplomirao je 1962. na Akademiji likovnih umjetnosti u Beogradu.

Hrvatske telekomunikacije d.d. Mostar je preduzeće nastalo razdvajanjem Hrvatske pošte i telekomunikacija na Hrvatsku poštu (HP) i Hrvatske telekomunikacije (HT).

Javno preduzeće Radio-televizija Bihać (RTV Bihać) upošljava dvadesetsedam stalno zaposlenih osoba, četiri pripravnika i veći broj volontera. Uposleni su angažirani za rad u tri redakcije: Radio Bihać, 037 Televizija i sedmični informativni list 037Plus.. Funkciju direktora RTV Bihać obnaša Mirela Poprženović.

Rijeka Paraná nastaje u južnom Brazilu, spajanjem rijeka Paranaiba i Rio Grande. Od ušća rijeke teče uglavnom jugozapadno u dužini oko 619 km prije nego što se kod grada Saltos del Guaira spaja s rijekom Paragvaj. To je nekada bila lokacija vodopada Sete Quedas, gdje su vode rijeke Paraná padale niz sedam kaskada.

1922: Bogoljubov – Aljehin – Irving Chernev nazvao je ovu partiju najboljom ikad odigranom, dodavši: "Aljehinova suptilna strategija uključuje manevre koji obuhvataju cijelu tablu kao bojno polje. Postoje uzbudljivi zapleti i kontrazapleti. Postoje fascinantne kombinacije i briljantne žrtve dama i topova. Tu su i dvije izvanredne promocije pješaka i treća na pomolu prije no što bijeli odlučuje kapitulirati" (The Chess Companion, Chernev, "Faber & Faber Ltd", 1970).

Crna smrt (kuga) stigla je u južnu Englesku godine 1348. najvjerovatnije brodovima iz kontinentalne Evrope. Slijedilo je nekoliko epidemija i to 1361, 1369. i 1374. godine. Učinak kuge na stanovništvo bio je razarajući: u samo jednom naraštaju umrla je najmanje jedna trećina ako ne i polovina stanovništva. Pošast kuge donijela je katastrofu velikih razmjera koja se odrazila na funkcioniranje cjelokupnog engleskog društva kroz duže vrijeme.

Stvarni odnos fuzije prema Bremssthralung energiji će vjerovatno biti manji zbog nekoliko razloga. Kao prvo, proračun pretpostavlja da je energija fuzionih proizvoda kompletno prenesena na ione goriva, koji onda gube energiju u sudarima sa elektronima, a elektroni gube tu energiju zbog Bremssthalunga. Pošto se fuzioni produkti kreću znatno brže od iona goriva, oni će predati značajan dio svoje energije direktno elektronima. Drugo, za plazmu se pretpostavlja da se sastoji samo od iona goriva. U praksi, postojat će značajan udio drugih iona, kao nečistoće, što će smanjiti odnos. Fuzioni produkti "moraju" ostati u plazmi sve dok ne predaju svoju energiju, i ostati će neko vrijeme poslije toga u obliku bilo koje predložene šeme konfiniranja. Na kraju, svi kanali gubitka energije izuzev Bremssthralung kanala, mogu biti zanemareni. Zadnja dva faktora su povezana. Na osnovu teorije i eksperimenata, izgleda da je konfiniranje energije i čestica blisko povezano. U šemi konfiniranja koja dobro zadržava energiju, stvoriće se fuzioni produkti. Ukoliko se fuzioni produkti efikasno izbacuju, tada će energija konfiniranja biti mala.
Koncert U2-a u Sarajevu održan je na stadionu "Koševo" 23. septembra 1997. Posjećujući grad u sklopu svoje turneje "PopMart", grupa U2 postala je prvi značajniji izvođač koji je održao koncert u Sarajevu nakon završetka rata u BiH.

1997. godine je završio nadbiskupsku gimnaziju Zadru, nakon čega je diplomirao na filozofskom fakultetu na Univertziteta u Splitu. Nakon što je diplomirao, bio je 2003. godine zaposlen u filozofskom fakultetu Univerziteta u Mostaru. Sedam godina nakon toga, Grubeša je 2010. godine počeo raditi kao gostujući profesor na Medicinskom i Pravnom fakultetu Univerziteta u Mostaru, što i danas radi. 2011. godine je ponovo diplomirao, sada na filozofskom fakultetu Univerziteta u Mostaru.

Ogromna većina riba upravo spada u košljoribe, pa je ovo izuzetno raznolika i velika grupa koja se sastoji od 45 redova, više od 435 porodica i 28.000 vrsta. To je najveća danas postojeća klasa kičmenjaka.

Krajem 1980-ih godina u jugoslavenskoj vojnoj industriji je pokrenut projekat za novi tenk M-91. Ovaj tenk nije bio kopija T-72 kao M-84 tenk već projekat jugoslovenskih stručnjaka za oružje. Nakon raspada Jugoslavije prekinuta je proizvodnja tenka M-91 i proizvedena su dva primjerka ovog tenka.

Krajem 1955, Ford je uspostavio Kontinentalnu diviziju kao odvojenu diviziju za luksuzna kola. Ova divizija bila je odgovorna za proizvodnju i prodaju popularnog Continental Mark II. Istovremeno, Edsel divizija je kreirana da dizajnira i reklamira taj automobil počevši sa modelskom godinom 1958. Zbog ograničenih prodaja Continental i katastrofe sa Edselom, Ford je pripojio Lincoln, Mercury i Edsel u "M-E-L," što se pretvorilo u "Lincoln-Mercury" nakon Edselove smrti u novembru 1959.

1972: Spaski – Fischer 13. partija medijski jako popraćenog meča za titulu svjetskog prvaka. Fischer izlazi kao pobjednik iz ove složene, obostrano opasne bitke.

Bivšu JNA napušta početkom aprila 1992. godine u činu kapetana i stavlja se na raspolaganju općinskom štabu Teritorijalne odbrane Kladanj. 9. maja. 1992. raspoređen je na dužnost komandira čete TO Živinice a ubrzo postaje i načelnik općinskog štaba TO Živinice. Formiranjem 210. brdske brigade postaje njen prvi komandant. Formiranjem operativne grupe 6 (OP-6), koja je bila pod direktnom komandom Glavnog štaba Armije RBiH, postaje načelnik štaba te OG.
Proizvodnja T-54-1 tenka bila je spora i samo 3 primjerka su izgrađena 1946. i 22 1947. godine. 285 T-54-1 tenkova prizvedeno je 1948. u Staljin Ural Tenk Fabrici No. 183 (Uralvagonzavod), koja se nalazi u Nižnji Tagil. U to vrijeme proizvodnja T-44 u potpunosti je zamijenjena sa novim T-54 u fabrici Uralvagonzavod (UVZ) u Nižnji Tagilu, i Kharkov Dizel Fabrici No. 75 (KhPZ). Proizvodnja je ubrzo prekinuta zbog loše kvalitete tenka i njegove proizvodnje. T-54-2 ušao je u serijsku proizvodnju 1949., a puna proizvodnja krenula je 1950. i do kraja godine prizvedena su 423. Godine 1951. proizvedeno je više od 800 T-54-2 tenkova. T-54-2 je ostao u proizvodnji do 1952. godine. T-54A se proizvodio između 1955. i 1957. T-54B je bio u proizvodnji od 1957. do aprila 1959. T-55 se prizvodio u Uralvagonzavod tokom 1958. i 1962. godine. T-55K zapovjedna verzija proizvodila se od 1959. TO-55 (Ob'yekt 482) tenk s bacačem plamena se proizvodio do 1962. godine. Sveukupno 35.000 T-54-1, T-54-2, T-54 (T-54-3), T-54A, T-54B, T-54AK1, T-54AK2, T-54BK1 i T-54BK2 je proizvedeno između 1946. i 1958. i 27.500 T-55, T-55A, T-55K1, T-55K2, T-55K3, T-55AK1, T-55AK2 i T-55AK3 je proizvedeno između 1955. i 1981. godine.

Životni postori riba kategoriziraju se po dva glavna kriterija. Jedan je medij u kojem žive, a koji je u većini slučajeva isključiv. To su slane i slatke vode. Rijetki su primjeri vrsta koje tokom života mijenjaju svoj dominantni okoliš. Drugi kriterij po kojem se životni prostor pojedinih vrsta također dijeli, jest položaj po vertikali vodenog stuba, tj. dubinskoj poziciji na kojoj provode veći dio ili gotovo sav svoj život.

U2-ov repertoar bio je sličan onome s većine koncerata u sklopu turneje PopMart, ali s pjesmom "Sunday Bloody Sunday" umjesto Edgeovog karaoke segmenta, a dodana je i pjesma "Miss Sarajevo" u drugom bisu. Večer je bila slavljenje kraja rata, a Bono je podigao atmosferu uzvikujući "Viva Sarajevo! Fuck the past, kiss the future!" ("Živjelo Sarajevo! Zaj..ite prošlost, poljubite budućnost!") na početku pjesme "Even Better Than the Real Thing". Bono se mučio sa glasom tokom turneje i ujutro na dan koncerta probudio se "bez glasa". Nije bilo namjere za otkazivanje nastupa i koncert je krenuo kako je i bilo planirano. Iako je Bono imao nekoliko teškoća na početku pjesama "Mofo", "I Will Follow", "Gone" i "Even Better Than the Real Thing", njegov glas pukao je u pjesmi "Last Night on Earth". The Edge je 2006. sugerirao da su Bonovi problemi sa glasom uzrokovani laringitisom ili stresom nakupljenim tokom nekoliko mjeseci stalnog održavanja turneja, iako je kasnije primijetio da "zapravo nije bilo važno što je naš glavni vokal imao zdravstvenih smetnji jer se činilo da se svaki čovjek u publici pridruživao u svakoj pjesmi. Tokom cijelog koncerta trajao je masovni refren."
U drugom objavljenom članku iz 2010., autori su saopćili rezultate izolacije i sekvenciranja jedarnog genoma iz kosti denisovskog prsta. DNK ovog uzorka je bila neočekivano dobro očuvana i ispoljavala je vrlo nisku razinu kontaminacije. Tako je bilo moguće sekvenciranje gotovo cijelog genoma, što je omogućilo detaljnu usporedbu denisovskog, neandertalskog genoma sa genomom današnjeg Homo sapiens. Nakon ovbe analize je zaključeno da su, uprkos prividnoj divergenciji u mitohondrijskim sekvencama, denisovski ljudi s neandertalcima imali zajedničku evolucijsku liniju u odnosu na liniju recentnog afričkog čovjeka. Procijenjeno je da se divergencija između denisovskog čovjeka i neandertalca zbila oko 640.000 godina prije današnjice, a između denisovca i neandertalca od linije modernog čovjeka prije oko 804.000 godina. Smatra se da je divergencija u denisovdkoj mtDNK posljedica ili održavanja linije koja je pročišćena od gena iz drugih linija pradavnih ljudi putem genetičkog drifta ili pak unošenjem genskog materijala iz ranijih vrsta hominida. Godine 2013,, sekvencirana je mtDNK iz bedrene kosti 400.000 godina starog oblika Homo heidelbergensis iz pećine Sima de los Huesos u Španiji i dokazano da je ova sekvenca najbliža onoj kod denisovskog čovjeka.

Svoju simboliku Blagovijest ima i kod muslimana Bošnjaka u Bosni i Hercegovini. Ovoga dana je, prema njihovom tumačenju, Gavrilo (Gabrijel) posjetio Djevicu Mejrem i obavijestio je o da će roditi sina koji će se zvati Isa. Blagovijest ima svoj značaj i u narodnom kalendaru po kojem obilježava početak proljeća i buđenje zemlje, a da toga dana iz zemlje izlaze zmije, žabe, miševi i insekti. Tada se bude i pčele i medvjedi iz zimskog sna. Naši stari su vjerovali da zima traje do Balagovijesti, pa su u čast dolaska proljeća obavljali mnogobrojne obrede. Po visovima iznad naselja su se nekada palile vatre, a nakon toga (za tamnih noći) tragalo za mogućim svjetlucanjem na lokalnim uzvisinama. Ako se uoči, tumačeno je da se tu nalazi zakopano blago (blagovijest) pa su ga lakovjerni, narednih dana, pokušavali iskopati.

Grb Novog Zelanda je usvojen 26. augusta 1911, a trenutna verzija je na snazi od 1956. Do 1911 Novi Zeland je koristio grb Ujedinjenog Kraljevstva. Grb se sastoji od centralnog štita na kojem se nalaze četiri zvijezde koje simboliziraju sazvježđe južnog krsta, zatim zlatno runo, snop pšenice i dva čekića. U sredini štita se nalaze tri broda koji simbolizuju važnost trgovine morem i imigrantsko porijeklo novozelanđana. Pored štita se nalazi žena, bjelkinja, koja drži zastavu Novog Zelanda, a sa druge strane Maori ratnik. Iznad štita je kruna sv. Edvarda, a ispod traka sa natpisom "New Zealand" (Novi Zeland).

Tokom sedamdesetih godina 20. stoljeća vojno vodstvo JNA donijelo je odluku da se započne proizvodnja prvog domaćeg tenka. Jugoslovenska vojna industrija nije imala dovoljno iskustva u projektiranju i proizvodnji tenkova odlučeno je da kao osnova za izradu domaćeg tenka posluži neki od postojećih modela tenkova treće generacije. SFRJ je kupila od SSSR oko devedeset T-72 tenkova koji su se pokazali kao dobri i moderni tenkovi pa su odlučili da bude T-72 osnova za jugoslavenski tenk.
Integrirani hibridni ERS preko jedinice generatora motora, radilice u kombinaciji s električnim MGU-K, turbopunjač u kombinaciji s električnim MGU-H.

Sve košljoribe imaju škrge. Za većinu su to njihov jedini ili glavni organ disanja. Dvodihalice (Dipnoa) i druge košljoribe su sposobne za disanje na pluća ili prokrvljeni plovni mjehur. Ostale vrste mogu disati kroz kožu, crijeva, i / ili želudac.

NGC 7001 (također poznat kao IRAS 20585-0023, MCG 0-53-16, PGC 65905 i UGC 11663) je spiralna galaksija koja je udaljena oko 326 miliona sg od Zemlje i nalazi se u sazviježđu Vodolija. Najveći prečnik je 1,40 (133 hiljade sg) a najmanji 1,1 uglovnih minuta (105 hiljada sg). Prvo otkriće je napravio John Frederick William Herschel 21. jula 1827. godine.

Godine 1530. oženio je Eleonoru Austrijsku, sestru svog najvećeg neprijatelja, cara Karla V, i udovicu portugalskog kralja Emanuela I. S njom nije imao djece. Franjo je imao nekoliko značajnih ljubavnica, među kojima je navodno bila i Mary Boleyn.

Britanci su u drugoj polovini 19. vijeka istisnuli ostale kolonijalne sile i zauzeli unutrašnjost zemlje. Ulogu trgovine robljem i zlatom preuzeo je plantažni uzgoj kakaovca i proizvodnja kakaa koji su donijeli Gani značajne prihode. Pokret za samoupravu i nezavisnost koji je ojačao poslije Drugog svjetskog rata doveo je zemlju do osamostaljenja 1957. kao prvu nezavisnu državu "crne" Afrike, pod vodstvom karizmatičnog Kwame Nkrumaha.

Limfotok je odgovoran za održavanje ravnoteže tjelesnih tečnosti. Svojom mrežom kapilara i prikupljanja, limfni sudovi djeluju na efikasno pražnjenje i transport vansudovne tekućine, zajedno sa proteinima i antigenima, nazad u krvotok. Brojni iinutrašnji ventili u sudovima osiguravaju jednosmjeran protok limfe bez refluksa. Two valve systems are used to achieve this one directional flow—a primary and a secondary valve system. Kapilari se slijepo završavaju, a ventili na krajevima kapilara korise specijalizirane spojeve zajedno sa vezanjem vlakana, kako bi se omogućio jednosmjeran protok u primarne sudove. Prikupljanje u limfotoku, međutim, djeluje na pokretanje limfe po kombinaciji akcije iunutrašnjih ventila i mišićnih ćelija limfnog suda.

Do teritorijalne reorganizacije u Hrvatskoj nalazilo se u sastavu stare općine Osijek. Do kraja Drugog svjetskog rata većinsko stanovništvo činili su Nijemci.

Najveći mural na Balkanu dug 240 a širok 4 metra naslikan je u Bijelom Polju, Crna Gora naselje Pruška. Autori su članovi umjetničke organizacije koja djeluje pod okriljem NVO "Stari most".

Farnsworth-Hirsch Fuzor je uređaj stone veličine u kome se odvija fuzija. Fuzija se odvija zbog visoko efektivnih temperatura koje se postižu elektrostatičkim ubrzanjem iona. Uređaj se može jeftino napraviti, ali nije u stanju da proizvede veliku izlaznu snagu.